b'\n_START_ARTICLE_\n\xc2\xabGrace Dieu\xc2\xbb\n_START_SECTION_\nFormgivning og konstruksjon\n_START_PARAGRAPH_\nSkipet ble bygd i en trelags, klinkbygd design av William Soper, en borger i Southampton og klerk av Kongens skip. En dokk ble bygd spesielt for denne konstruksjonen i n\xc3\xa6rheten av Town Quay i Southampton._NEWLINE_Levningene av \xc2\xabGrace Dieu\xc2\xbb antyder at det ble bygd i all hast. Det var \xc3\xa5penbart ikke bygd for \xc3\xa5 se bra ut; en del av plankene og ribbene er grovt fullf\xc3\xb8rt. Det var en stort skip, enormt for sin tid, bygd med 2735 eiketr\xc3\xa6r, 1145 b\xc3\xb8ketr\xc3\xa6r og 14 asketr\xc3\xa6r. Det ble montert 12 kanoner. Forstavnen steg litt over 15 meter over vannlinjen, noe som ga en stor og h\xc3\xb8y plattform for bueskyttere mot s\xc3\xa6rlig lavere skip. Det var 15,2 meter bred, noe som gjorde den lik i st\xc3\xb8rrelse med HMS \xc2\xabVictory\xc2\xbb og dobbel s\xc3\xa5 stor som \xc2\xabMary Rose\xc2\xbb. \xc2\xabGrace Dieu\xc2\xbb ble klinkbygd i tre lag, det vil si at tre planker ble naglet sammen med en lang jernnagle for \xc3\xa5 gi et tykt, forsterket skrog, tettet mot vannlekkasjer med tj\xc3\xa6re og mose mellom plankene. Skipsbyggerne og t\xc3\xb8mmermenn som arbeidet p\xc3\xa5 skipet mellom 1416 og 1418 var erfarne med skipsbygging. De benytte genuesisk skip og omarbeidet disse til nordeuropeiske prinsipper i konstruksjonen. Det m\xc3\xa5 ha likevel ha v\xc3\xa6rt et arbeid preget av pr\xc3\xb8ving og feiling, noe som forklarer den grove eller primitive tilstand p\xc3\xa5 plankene._NEWLINE_Skipet ble bestilt i 1416 for \xc3\xa5 kunne g\xc3\xa5 til kamp mot genuesisk karakker, og ble ferdigstilt i 1418 som et av det st\xc3\xb8rste treskip i sin tid. Det m\xc3\xa5lte 66,4 meter lang. Beregninger av vekten er satt til mellom 1 400 tonn og 2 750 tonn. To andre skip, \xc2\xabValentine\xc2\xbb og \xc2\xabFalcon\xc2\xbb, ble bygget som eskorteskip._NEWLINE_Problemet med \xc2\xabGrace Dieu\xc2\xbb var at p\xc3\xa5 den tiden da det kom i operativ tjeneste i 1420 var de m\xc3\xa5lsettingene som var utslagsgivende for at skipet ble bygd ikke lenger relevante. England hadde kontroll over kanalen mellom England og Frankrike. Fredsavtalen i Troyes den 21. mai 1420 slo fast at Henriks arvinger skulle kunne etterf\xc3\xb8lge Karl IV som konge av Frankrike. \xc2\xabGrace Dieu\xc2\xbb fungerte som en nyttig p\xc3\xa5minnelse til utenlandske bes\xc3\xb8kende at England hadde teknologien og den politiske viljen til \xc3\xa5 kreve herred\xc3\xb8mme over havene.\n_START_SECTION_\nSj\xc3\xb8reisen i 1420\n_START_PARAGRAPH_\n\xc2\xabGrace Dieu\xc2\xbb og hennes eskorteskip synes \xc3\xa5 ha seilt kun en eneste gang. Det var i 1420 under kommando av Hugh de Courtenay, jarlen av Devon. Ekspedisjonen f\xc3\xb8rte til mytteri blant mannskapet kort tid etter at skipet hadde forlatt havnen i Southampton og ble omdirigert til St. Helens p\xc3\xa5 Isle of Wight.\n_START_SECTION_\nTjeneste etter Henrik Vs d\xc3\xb8d og tap\n_START_PARAGRAPH_\nDa Henrik V d\xc3\xb8de i 1422 ble hans skip behandlet som hans private eiendom framfor \xc3\xa5 tilh\xc3\xb8re den engelske marine. Mange av dem ble solgt for \xc3\xa5 betale hans gjeld._NEWLINE_I 1430 spiste William Soper, n\xc3\xa5 med ansvar for administrasjonen av hele den engelske marinen, med kommandanten av den florentinske handelsfl\xc3\xa5ten om bord p\xc3\xa5 \xc2\xabGrace Dieu\xc2\xbb. Deretter ble skipet fort\xc3\xb8yd i elven Hamble. Dets master var blitt fjernet og alt utstyr da det ble truffet av lynet i 1439, og brant ned til vannlinjen.\n_START_SECTION_\nGjenoppdaget\n_START_PARAGRAPH_\nLevningene av \xc2\xabGrace Dieu\xc2\xbb er fortsatt i elven Hamble ved Bursledon i n\xc3\xa6rheten av Southampton i Hampshire. Fram til 1933 var det antatt at vraket var en dansk galei eller et handelsskip fra 1800-tallet, men i dette \xc3\xa5ret ble det foretatt en skikkelig unders\xc3\xb8kelse som fastslo den virkelige identiteten til vraket og skipets store st\xc3\xb8rrelse. Stedet ble utstedt til beskyttelse under loven om behandling av skipsvrak (Protection of Wrecks Act 1973) den 5. februar 1974. Det ble unders\xc3\xb8kt av TV-kanalen Channel 4s arkeologiske program Time Team i 2004 for visning i 2005.'